SET ปิดเช้าลบ 7 จุด รับปัจจัยตปท. หลัง “ทรัมป์” จ่อเรียกภาษีนำเข้าจีน 2 แสนล้านดอลฯ
SET ปิดเช้าลบ 7 จุด รับปัจจัยตปท. หลัง "ทรัมป์" จ่อเรียกภาษีนำเข้าจีน 2 แสนล้านดอลฯ โดยดัชนีปิดตลาดเช้านี้ที่ระดับ 1,671.72 จุด ลดลง 7.33 จุด หรือ 0.44 จุด มูลค่าการซื้อขาย 2.62 หมื่นล้านบาท
7 พ.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,671.72 จุด ลดลง 7.33 จุด หรือ 0.44 จุด มูลค่าการซื้อขาย 2.62 หมื่นล้านบาท
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวน อิงทางลง สวนทางตลาดหุ้นในภูมิภาคเอเชียที่ส่วนใหญ่ปรับตัวขึ้นตอบรับมาตรการกระตุ้นเศรษฐกิจของจีน
ทั้งนี้ ตลาดฯมีความกังวลเกี่ยวกับการเจรจาทางการค้าระหว่างสหรัฐฯ และจีน หลังจากที่ นายโดนัลด์ ทรัมป์ ประธานาธิบดีสหรัฐ ได้ประกาศเมื่อวานนี้ว่า จะเรียกเก็บภาษีนำเข้าสินค้าจีนวงเงิน 2 แสนล้านดอลลาร์ ซึ่งปรับขึ้นมาจากเดิม 10% เป็น 25% ในไม่กี่วันข้างหน้านี้ สร้าง Surprise ไปทั่วโลก
ขณะเดียวกันในช่วงสัปดาห์นี้ยังมีประเด็นการเมืองในประเทศที่ยังต้องติดตามอย่างใกล้ชิดอีกด้วย
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงเคลื่อนไหวอยู่ในแดนลบ พร้อมให้แนวรับ 1,660 จุด ส่วนแนวต้าน 1,675 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย 2,264.07 ล้านบาท ปิดที่   48.75 บาท ลดลง  0.50 บาท
PTTEP   มูลค่าการซื้อขาย   954.88 ล้านบาท ปิดที่  132.00 บาท เพิ่มขึ้น 1.00 บาท
IVL     มูลค่าการซื้อขาย   862.95 ล้านบาท ปิดที่   46.25 บาท เพิ่มขึ้น 0.25 บาท
PTTGC   มูลค่าการซื้อขาย   786.90 ล้านบาท ปิดที่   68.00 บาท ลดลง  0.75 บาท
CPALL   มูลค่าการซื้อขาย   766.17 ล้านบาท ปิดที่   76.25 บาท ลดลง  1.25 บาท